**Тыныш жер**

***«Бірқалыпты өмір сүруді құрметті іс деп біліңдер. Біз сендерге нұсқау бергендей, міндеттеріңді атқарып, өз қолдарыңмен еңбек етіп күндеріңді көріңдер.»***

***(1 Салоникалықтарға 4:11)***

Ұшақтар, интернет немесе теледидарлар ойлап табылған ғасырға дейін, теолог Артур Пинк былай деп жазды: «Адам баласы менсінбейтін нәрсені Құдай бағалайды; және де керісінше, адам баласы сүйген нәрсені Ол жек көреді. Қазіргі кезде адамдар көптеген ақылсыз істер жасайды, ал жылдамдық – қазіргі кезде көп адамдардың табынатын «құдайларының» бірі. Және осы әлемде өмір сүріп жатқандықтан; бәрібір осы әлемнің зұлымдығы бізге өз әсерін тигізеді. Біздің әрқайсымыз Тәңір Иемізден, өзіміздің қызып қайнап тұрған «тәнімізге» Өзінің салқындататын және тыныштандыратын қолын қоюын өтінуіміз керек. Асығыстық, жылдамдық деген сөздер - заманауи әрекеттерді жақсы сипаттайтын терминдер болып табылады; бірақ «тұра тұр», «күте тұр», «отыра тұр» деген сөздер – Киелі кітапта маңызды орын алатын сөздер».

Артур Пинк бұл сөздерді 1930 жылы жазған! Енді мәселе одан да үлкен. Адамдардағы қол бос болмаушылық біздің заманымыздың қарғысына айналып кетті. Осы қасиетті рухани салаға да қолданып, біз өз жұмыс кестемізді Киелі кітапты көбірек оқумен, көбірек рухани іс-шараларға қатысумен, көбірек конференциялармен және тағы басқа нәрселермен толтырып тастаймыз.

Сіз өзіңізден: «Егер Иса осында болса, Ол не істер еді?» деп сұрап көрдіңіз бе? Ол өз күн кестесін қандай да бір іс шаралармен толтырып тастар ма еді? Әлде бүгінгі өмірдің жылдам әрекеттерінен қашып, жалғыздықта болу үшін тыныш жер іздер ме еді? Ол соққан желді сезіп, тыныштықтың таңғажайып дыбысын есту үшін өз компьютерін қалдырар ма еді?